বাংলাদেশ এবং ভারতের চারুশিল্প ও শিল্পীদের সঙ্গে ব্যক্তিগত পর্যায়ে সম্পর্কের দৃশ্যমান অগ্রগতি আমরা দেখতে পাচ্ছি। ভারতে আমাদের শিল্পীরা কর্মশালায় অংশগ্রহণ ও প্রদর্শনী করতে যাচ্ছেন, আবার সেদেশের শিল্পীরা একইভাবে একই প্রয়োজনে এদেশে আসছেন। ফলে অতীতের যে-কোনো সময়ের তুলনায় এ দুই মিত্ররাষ্ট্রের সাংস্কৃতিক আদান-প্রদানে চারুশিল্পীরা অগ্রগণ্য ভূমিকা পালন করছেন।